O paso entre os dos culs se salva a traviés d'un sistema de barras metalicas u claviellas penchadas en a paret de roca. O paso d'as claviellas de Carriata, mas facil, puet evitar-se por un chicot rafe dito A Faixeta que da acceso a la plana d'Auguas Tuertas, en a cabecera d'o barranco de Salarons. As claviellas de Cotatuero, instaladas en l'anyo 1881 a requesta d'un cazataire anglés por Bartolomé Lafuente, ferrero de Torla, y Miguel Bringola son manimenos de paso obligatorio.